CELEX: 32010R1066
Language: mt
Date: 2010-11-19 00:00:00
Title: Regolament tal-Kummissjoni (UE) Nru 1066/2010 tad- 19 ta’ Novembru 2010 dwar il-klassifikazzjoni ta' ċerti prodotti fin-Nomenklatura Magħquda

20.11.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 304/9
            
         REGOLAMENT TAL-KUMMISSJONI (UE) Nru 1066/2010
   tad-19 ta’ Novembru 2010
   dwar il-klassifikazzjoni ta' ċerti prodotti fin-Nomenklatura Magħquda
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Kunsill (KEE) Nru 2658/87 tat-23 ta' Lulju 1987 dwar in-nomenklatura tat-tariffa u l-istatistika u dwar it-Tariffa Doganali Komuni (1), u speċjalment l-Artikolu 9(1)(a), tiegħu,
   Billi:
   
               (1)
            
            
               Sabiex tiġi żgurata applikazzjoni uniformi tan-Nomenklatura Magħquda mehmuża mar-Regolament (KEE) Nru 2658/87, huwa neċessarju li jiġu adottati miżuri li jikkonċernaw il-klassifikazzjoni tal-prodotti msemmija fl-Anness mehmuż ma' dan ir-Regolament.
            
         
               (2)
            
            
               Ir-Regolament (KEE) Nru 2658/87 stabbilixxa r-regoli ġenerali għall-interpretazzjoni tan-Nomenklatura Magħquda. Dawk ir-regoli japplikaw ukoll għal kwalunkwe nomenklatura oħra li hija bbażata, parzjalment jew kollha kemm hi, fuqha jew li żżid kwalunkwe suddiviżjoni magħha u li hija stabbilita minn dispożizzjonijiet speċifiċi tal-Unjoni, bil-għan tal-applikazzjoni ta’ tariffi u miżuri oħra relatati mal-kummerċ tal-oġġetti.
            
         
               (3)
            
            
               Skont dawk ir-regoli ġenerali, il-prodotti msemmija fil-kolonna nru (1) tat-tabella mniżżla fl-Anness għandhom jiġu kklassifikati taħt il-kodiċi tan-NM indikata fil-kolonna nru (2), minħabba r-raġunijiet stabbiliti fil-kolonna nru (3) ta' dik it-tabella.
            
         
               (4)
            
            
               Huwa xieraq li jkun stipulat li informazzjoni tariffarja li torbot u li nħarġet mill-awtoritajiet tad-dwana tal-Istati Membri rigward il-klassifikazzjoni ta' oġġetti fin-Nomenklatura Magħquda, iżda li mhijiex skont dan ir-Regolament, tkun tista', għal perjodu ta' tliet xhur, tibqa’ tkun invokata mid-detentur, skont l-Artikolu 12(6) tar-Regolament tal-Kunsill (KEE) Nru 2913/92 tat-12 ta' Ottubru 1992 li jistabbilixxi l-Kodiċi Doganali tal-Komunità (2).
            
         
               (5)
            
            
               Il-miżuri previsti f'dan ir-Regolament huma b’konformità mal-opinjoni tal-Kumitat tal-Kodiċi Doganali,
            
         ADOTTAT DAN IR-REGOLAMENT:
   Artikolu 1
   Il-prodotti deskritti fil-kolonna nru (1) tat-tabella kif tidher fl-Anness għandhom ikunu klassifikati fi ħdan in-Nomenklatura Magħquda taħt il-kodiċi tan-NM indikat fil-kolonna nru (2) ta' dik it-tabella.
   Artikolu 2
   Informazzjoni tariffarja li torbot maħruġa mill-awtoritajiet doganali tal-Istati Membri, li ma tikkonformax ma' dan ir-Regolament, tista' tibqa’ tiġi invokata għal perjodu ta' tliet xhur taħt l-Artikolu 12(6) tar-Regolament (KEE) Nru 2913/92.
   Artikolu 3
   Dan ir-Regolament għandu jidħol fis-seħħ fl-għoxrin ġurnata wara dik tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
      Dan ir-Regolament għandu jkun vinkolanti fit-totalità tiegħu, u direttament applikabbli fl-Istati Membri kollha.
      Magħmul fi Brussell, id-19 ta’ Novembru 2010.
      
         
            Għall-Kummissjoni, f'isem il-President,
         Algirdas ŠEMETA
         
            Membru tal-Kummissjoni
         
      
   
   
      (1)  ĠU L 256, 7.9.1987, p. 1.
   
      (2)  ĠU L 302, 19.10.1992, p. 1.
   
      ANNESS
      
                  Deskrizzjoni tal-prodotti
               
               
                  Klassifikazzjoni
                  (Kodiċi tan-NM)
               
               
                  Raġunijiet
               
            
                  (1)
               
               
                  (2)
               
               
                  (3)
               
            
                  Prodott li jikkonsisti f'amplifikatur tal-awdjofrekwenza (15-il W) u lawdspiker (madwar 20 cm (8 pulzieri)) f'kaxxa waħda b'dimensjonijiet bejn wieħed u ieħor 38 × 38 × 20,5 cm u piż ta' madwar 8 kg.
                  Il-prodott huwa attrezzat b'interfaces:
                  
                              —
                           
                           
                              għal strument mużikali, bħal kitarra tal-elettriku,
                           
                        
                              —
                           
                           
                              għal kontrollur imħaddem bir-riġel għall effetti tal-ħoss,
                           
                        
                              —
                           
                           
                              għal apparat li jirreġistra u jipproduċi l-ħoss, bħal MP3 jew compact disc player, kif ukoll
                           
                        
                              —
                           
                           
                              għal headphones.
                           
                        Huwa attrezzat ukoll b'buttuni tal-kontroll għall-volum, gain, ħoss u effetti tal-ħoss
                  Il-prodott jirċievi sinjali tal-elettriku mill-istrument mużikali, jamplifikahom permezz ta' amplifikatur tal-awdjofrekwenza u jikkonvertihom f'ħoss li jinstema' permezz ta' lawdspiker.
               
               
                  8518 40 89 
               
               
                  Il-klassifikazzjoni hija ddeterminata mir-Regoli Ġenerali nri 1 u 6 għall-interpretazzjoni tan-Nomenklatura Magħquda, min-Nota 3 sas-Sezzjoni XVI u mid-diċitura tal-kodiċijiet tan-NM bin-numri 8518 , 8518 40  u 8518 40 89 .
                  Minħabba li l-prodott mhuwiex mgħammar bi, u lanqas għandu interface iddedikat għal mikrofonu, ma jistax jirċievi ħoss biex jinstema'. Għaldaqstant, il-klassifikazzjoni taħt is-sottointestatura 8518 50  bħal sett ta' amplifikazzjoni għal kitarra tal-elettriku huwa eskluż.
                  Il-prodott huwa magna magħmula minn komponenti differenti skont it-tifsira min-Nota 3 sa Taqsima XVI li tikkonsisti f'lawdspiker tas-sottointestatura 8518 29  u amplifikatur elettriku tal-awdjofrekwenzi tas-sottointesatura 8518 40  u magna tal-effetti tal-ħoss tas-sottointestatura 8543 70 .
                  Il-funzjoni ta' amplifikazzjoni tal-awdjofrekwenza hija l-funzjoni ewlenija tal-prodott minħabba l-livell ta' proċessar tas-sinjali li jirċievi.
                  Il-prodott għandu għalhekk jiġi kklassifikat taħt il-kodiċi NM 8518 40 89  bħala amplifikatur elettriku tal-awdjofrekwenzi.